Džeimss Stjuarts

Džeimss Meitlands "Džimijs" Stjuarts (; dzimis , miris ) bija amerikāņu aktieris.

Viņš filmējies vairākās filmās, kas atzītas par kino klasiku, tai skaitā filmās "Misters Smits brauc uz Vašingtonu", "Filadelfijas stāsts", "Hārvijs" (Harvey), "Brīnišķā dzīve", "Šenandoa" (Shenandoah), "Logs uz sētu", "Virve", "Cilvēks, kas zināja pārāk daudz", "Veikaliņš aiz stūra", "Vīrs, kurš nošāva Libertiju Volensu" un Vertigo. Aktieris piecas reizes nominēts Amerikas Kinoakadēmijas balvai un vienreiz to arī ieguva (1941. gadā kā labākais aktieris par lomu filmā "Filadelfijas stāsts"). 1985. gadā saņēma mūža ieguldījuma balvu. Vēl Džeimss Stjuarts saņēmis vienu Zelta globusa balvu (trīs nominācijas) un divreiz nominēts BAFTA kino balvai.

1999. gadā Amerikas Kinoinstitūts (AFI) ierindoja Stjuartu trešajā vietā "AFI 100 gadi... 100 zvaigznes" (izcilākās vīriešu kārtas zvaigznes) sarakstā.

 Biogrāfija 
No 1932. līdz 1933. gadam piedalījās vairākos nesekmīgos Brodvejas teātru iestudējumos, vairākumā gadījumu kritiķi izcēla tieši Stjuartu. Tas palīdzēja 1934. gadā noslēgt līgumu ar Metro-Goldwyn-Mayer. Kino debitēja 1935. gadā ar lomu filmā "Slepkava" (The Murder Man), kurā filmējās ar Spenseru Treisiju. Viņu izīrēja studijai Columbia Pictures divām Frenka Kapras filmām: "To tev līdzi nepaņemt" (You Can’t Take It with You, 1938) un "Misters Smits brauc uz Vašingtonu" (1939). Šīs lomas izrādījās nozīmīgas viņa turpmākās karjeras attīstībā. Par lomu filmā "Misters Smits brauc uz Vašingtonu", kurā viņš attēloja kautrīgu, ideālistisku, jaunu senatoru, kas cīnās pret korupciju, viņu pirmoreiz nominēja Amerikas Kinoakadēmijas balvai. Amerikas Kinoakadēmijas balvu saņēma nākamajā gadā par lomu citā klasikā — "Filadelfijas stāsts" (1940).

1941. gada martā iestājās bruņotajos spēkos, dienēja Gaisa kājniekos (Air Corps), nolidoja vairāk par 1800 stundām. Vairākas reizes apbalvots. Pirmā loma pēc atgriešanās Holivudā bija Kapras filmā "Brīnišķā dzīve" (1946), kas kļuvusi par Ziemassvētku klasiku. Par lomu tajā trešo reizi nominēts Amerikas Kinoakadēmijas balvai. Sasniedzot 40 gadu vecumu, kļuva skaidrs, ka vairs nevarēs saglabāt "naivā, jaunā, nevainīgā" cilvēka tēlu, kādu radīja pirmskara filmās. Ar režisoru Alfreda Hičkoka un Entonija Manna palīdzību izveidoja jaunu tēlu. Filmējies četrās Hičkoka filmās, no kurām "Virve" (1948) un "Cilvēks, kas zināja pārāk daudz" (1956) tiek uzskatītas par labām, savukārt "Logs uz sētu" (1954) un Vertigo (1958) tiek uzskatītas par meistardarbu. Ar Mannu sadarbojās astoņās filmās, no kurām sešas bija vesterni, tai skaitā Winchester '73 (1950), "Kailais piesis" (1953) un "Vīrs no Laramijas" (The Man from Laramie, 1955). Par vienu no Stjuarta populārākajām filmām tiek uzskatīta 1954. gada Manna biogrāfiskā filma "Glena Millera stāsts" (The Glenn Miller Story, 1954).

1950. gadā vēlreiz nominēts Amerikas Kinoakadēmijas balvai, šoreiz par lomu filmā "Hārvijs" (Harvey). Vēl filmējies tādās filmās kā "Stratona stāsts" (The Stratton Story, 1949), The Greatest Show on Earth (1952), "Sentluisas gars" (The Spirit of St. Louis, 1957), "Slepkavības anatomija" (1959, nominācija Amerikas Kinoakadēmijas balvai), "Vīrs, kurš nošāva Libertiju Volensu" (1962) un "Fēniksa lidojums" (1965). 1984. gadā saņēmis Kinoakadēmijas goda balvu. Pēdējā loma bija tēla ieskaņošana 1991. gada animācijas filmā An American Tail: Fievel Goes West.

 Filmogrāfija 
GadsNosaukums1935"Slepkava" (The Murder Man)1936"Mēs mīlēsim nākamreiz" (Next Time We Love)"Roza Marija" (Rose Marie)"Sieva pret sekretāri" (Wife vs. Secretary)Small Town GirlSpeedThe Gorgeous Hussy"Dzimusi dejot" (Born to Dance)"Tievajam vīram pa pēdām" (After the Thin Man)1937Seventh HeavenThe Last Gangster"Tumši zilie mundieri" (Navy Blue and Gold)1938Of Human HeartsVivacious LadyThe Shopworn Angel"To tev līdzi nepaņemt" (You Can’t Take It With You)1939Made for Each OtherThe Ice Follies of 1939It's a Wonderful World"Misters Smits brauc uz Vašingtonu" (Mr. Smith Goes to Washington)"Destrija jāj atkal" (Destry Rides Again)1940"Veikaliņš aiz stūra" (The Shop Around the Corner)The Mortal StormNo Time for Comedy"Filadelfijas stāsts" (The Philadelphia Story)1941Come Live with MePot o' Gold"Zīgfelda meitene" (Ziegfeld Girl)1946"Brīnišķā dzīve" (It's a Wonderful Life)1947Magic Town1948Call Northside 777On Our Merry Way"Virve" (Rope)You Gotta Stay Happy1949"Stratona stāsts" (The Stratton Story)Malaya1950Winchester '73Broken Arrow"Hārvijs" (Harvey)The Jackpot1951No Highway in the Sky1952The Greatest Show on EarthBend of the RiverCarbine Williams1953"Kailais piesis" (The Naked Spur)Thunder Bay1954"Glena Millera stāsts" (The Glenn Miller Story)The Far Country"Logs uz sētu" (Rear Window)1955"Vīrs no Laramijas" (The Man from Laramie)Strategic Air Command1956"Cilvēks, kas zināja pārāk daudz" (The Man Who Knew Too Much)1957"Sentluisas gars" (The Spirit of St. Louis)Night Passage1958"Vertigo" (Vertigo)"Zvans, grāmata un svece" (Bell, Book and Candle)1959"Slepkavības anatomija" (Anatomy of a Murder)The FBI Story1960The Mountain Road1961"Viņi jāja kopā" (Two Rode Together)1962"Vīrs, kurš nošāva Libertiju Volensu" (The Man Who Shot Liberty Valance)"Hobsa kungs dodas brīvdienās" (Mr. Hobbs Takes a Vacation)"Kā tika iekaroti Rietumi" (How the West Was Won)1963"Ņem viņu, viņa ir mana" (Take Her, She's Mine)1964"Šaijenu rudens" (Cheyenne Autumn)1965Dear Brigitte"Šenandoa" (Shenandoah)"Fēniksa lidojums" (The Flight of the Phoenix)1966The Rare Breed1968FirecreekBandolero!1970"Šaijenu sociālais klubs" (The Cheyenne Social Club)1971Fools' Parade1976"Šāvēji" (The Shootist)1977"Lidosta ‘77" (Airport '77)1978"Dziļais miegs" (The Big Sleep)The Magic of Lassie1980"Zaļais horizonts" (The Green Horizon)1991"Amerikāņu aste: Feivels dodas uz rietumiem" (An American Tail: Fievel Goes West)

 Atsauces 

 Ārējās saites 

 Biogrāfija biography.com mājaslapā 
 Biogrāfija Džimija Stjuarta muzeja mājaslapā 

Kategorija:1908. gadā dzimušie
Kategorija:1997. gadā mirušie
Kategorija:Amerikāņu kinoaktieri
Kategorija:Kinoakadēmijas balvas ieguvēji aktieri
Kategorija:Kinoakadēmijas goda balvas ieguvēji
Kategorija:Zelta globusa balvas ieguvēji
Kategorija:Pensilvānijā dzimušie